Desau-Verlico sodų karalija
Desau-Verlico sodų karalija (vok. Dessau-Wörlitzer Gartenreich) – kultūrinis kraštovaizdis su peizažinių parkų ir rūmų kompleksu centrinėje Vokietijoje, Saksonijoje-Anhalte, prie Elbės, tarp Desau ir Verlico miestų. 2000 m. įtraukta į UNESCO pasaulio paveldo objektų sąrašą. Tai vienas pirmųjų ir didžiausių angliško stiliaus parkų Vokietijoje ir kontinentinėje Europoje. Jis buvo sukurtas XVIII a. pabaigoje kunigaikščio Leopoldo III (1740-1817) nurodymu. Šio parko sukūrimui rūmų architektas F. fon Erdmansdorfas rėmėsi žinomiausių XVIII a. parkų pavyzdžiais Starhede (Viltšyras, Anglija) ir Ermenonvilyje (Uaza, Prancūzija). Sodų karalija apima 142 kv. km teritoriją Viduriniosios Elbės biosferiniame draustinyje. Jai priklauso Luiziumo ir Georgiumo (su Anhalto paveikslų galerija) rūmai ir parkai, Mozigkau, Groskiunau, Lainer Bergo, Ziglicer Bergo, Oranienbaumo rūmai ir Verlico parkas. Luiziumo rūmai Georgiumo rūmai Mozigkau rūmai Groskiunau rūmai Verlico Akmeninė sala